KURZUS: Műszaki kémia

MODUL: Melléklet

Mintavizsga

| A teljes tananyag megtanulása, illetve az ellenőrző és modulzáró feladatok elvégzése után ellenőrizheti a tudását a vizsgafeladatsor minta megoldásával is.
A vizsgán 20 db tesztkérdést fognak kapni, négy válasz közül kell a jó megoldást kiválasztaniuk. 15 db elméleti (1-15. kérdés) + 5 db számítási feladatot (16-20. kérdés) kell megoldani. Természetesen számológépet vigyen magával a vizsgára. A helyes válaszok 1 pontot érnek, így összesen 20 pont szerezhető. Rossz válaszra pontlevonás nincs.
Értékelés: 50% alatt = elégtelen (1-9 pont) min. 50% = elégséges (10-12 pont) min. 65% = 3 (13-14 pont) min. 75% = 4 (15-16 pont) min. 85% = 5 (17-20 pont)
A számítási feladatok tekintetében különös hangsúlyt kellene fektetni az oxidációs szám meghatározására, egyenletrendezésre, a sztöchiometriai számításra, gázokra (főként egyetemes gáztörvény), oldatkoncentráció számításra, illetve a pH-val (kimondottan erős sav és erős bázis) kapcsolatos feladatokra. A számításokhoz kapcsolódó rövid definíciókra is lehet számítani a vizsgán, melyek az 1-15. kérdések között lesznek megtalálhatók.
1. A neutron...
| töltéssel nem rendelkezik, tömege a proton tömegével közel azonos.
| negatív töltésű, tömege a proton tömegével közel azonos.
| töltéssel nem rendelkezik, tömege a proton tömegéhez képest elhanyagolható.
| pozitív töltésű, tömege az elektron tömegéhez képest elhanyagolható.
1 pont
2. Hol helyezkednek el a periódusos rendszerben az alkálifémek?
| első főcsoportban
| első periódusban
| második főcsoportban
| a mellékcsoportban
1 pont
3. Hogyan írható le a fő- és mellékkvantumszám megjelölésével a 18-as rendszámú Ar elektronszerkezete?
| 1s22s22p63s23p64s1
| 1s22s22p63s23p6
| 1s22s22p63s23p3
| 1s22s22p63s33p1
1 pont
4. Milyen állapothatározók befolyásolják az anyagi halmazok állapotát?
| nyomás, páratartalom, hőmérséklet
| hőmérséklet, nyomás, térfogat
| hőmérséklet, sűrűség, viszkozitás
| a külső körülmények összessége
1 pont
5. Melyik a hidrogénkötés definíciója?
| A hidrogénatom és a szénatom között létrejövő elsőrendű kötés.
| A H2 molekulában található egyszeres kovalens kötés.
| A nagyméretű, nagy elektronegativitással és nemkötő elektronpárral rendelkező atom és a kovalens kötésben lévő hidrogénatom között létrejövő másodrendű kötés.
| Minden hidrogéntartalmú molekulában létrejövő másodrendű kötés.
1 pont
6. A kalcium-hidrogén-karbonát képlete:
| CaHCO3
| CaH2(CO3)2
| CaH2CO3
| Ca(HCO3)2
1 pont
7. A molaritás koncentrációegység...
| az oldott anyag grammban kifejezett mennyisége 100 g oldatban.
| az oldott anyag grammban kifejezett mennyisége 100 cm3 oldatban.
| az oldott anyag mólban kifejezett mennyisége 1000 cm3 oldatban.
| az oldott anyag mólban kifejezett mennyisége 1000 g oldószerben.
1 pont
8. Válassza ki a pH definícióját!
| A savak rendűségével azonos.
| A savak erősségével azonos.
| pH=-lg[H+]
| pH=-lg[OH+]
1 pont
9. A Le Chatelier-elv...
| értelmében az egyensúlyi rendszereket érő hatás olyan folyamatot indít meg, amely a külső hatást csökkenteni igyekszik.
| azonos a Pauli-féle tilalmi elvvel.
| azonos a Hund-szabállyal.
| értelmében az elektron a legkisebb energiájú szabad helyet foglalja el alapállapotú atomban.
1 pont
10. Az égéshő és a fűtőérték:
| azonos fogalmak, mértékegységük kJ/mól
| azonos fogalmak, de mértékegységük különböző
| a fűtőérték a víz kondenzációs hőjével nagyobb, mint az égéshő
| a fűtőérték a víz kondenzációs hőjével kisebb, mint az égéshő
1 pont
11. A szénhidrogénekben a szénlánc végén...
| másodrendű C-atom található.
| elsőrendű C-atom található.
| harmadrendű C-atom található.
| negyedrendű C-atom található.
1 pont
12. Az alkánok homológ sorának 4.tagja:
| heptán
| hexán
| bután
| pentán
1 pont
13. Az alábbi mondatok közül melyik jellemző az oktánszámra?
| A szubsztitúcióra utal.
| Az addícióra utal.
| A benzinek kompressziótűrését jellemzi.
| A benzolhoz nyolcszorosan kapcsolódik.
1 pont
14. Mit nevezünk szublimációnak?
| Az a halmazállapot változás, amikor a szilárd anyag cseppfolyóssá válik.
| A folyadék felületének egységnyi megnöveléséhez szükséges energia befektetését kísérő jelenség.
| A folyadék felületén történő párolgással ellentétes irányú folyamat.
| Az a halmazállapot változás, amikor a szilárd anyag légneművé válik.
1 pont
15. A Daniell elem milyen fémekből állítható össze és melyik fém a pozitív pólus?
| Réz és ezüst, a réz a pozitív pólus.
| Ezüst és cink, az ezüst a pozitív pólus.
| Réz és cink, a réz a pozitív pólus.
| Réz és cink, a cink a pozitív pólus.
1 pont
16. Mely válasz jelöli a K2Cr2O7 vegyületet alkotó atomok oxidációs számait?
| +2, +6, -14
| +2, +6, -2
| +1, +6, -2
| +1, +7, -14
1 pont
17. Határozza meg az alábbi kémiai egyenlet sztöchiometriai együtthatóit: KOH+ CS 2 = K 2 CS 3 + K 2 CO 3 + H 2 O
| 6, 3, 2, 1, 3
| 3, 3, 1, 2, 3
| 6, 1, 3, 1, 3
| 2, 1, 6, 1, 8
1 pont
18. 150 g NaOH-t feloldunk vízben, a keletkezett oldat 1500 g. Hány mólszázalékos az oldat? A relatív atomtömegek: Na=23; O=16; H=1
| 0,047%
| 0,050%
| 4,762%
| 5,000%
1 pont
19. Mekkora a nyomás (atm egységben) abban az 50 liter térfogatú oxigénpalackban, amely 10,0 kg oxigént tartalmaz, hőmérséklete pedig 13 °C? A oxigén ideális gáznak tekinthető, moláris tömege 32 g/mol.
| 45,0 atm
| 46,4 atm
| 146,7 atm
| 36,2 atm
1 pont
20. 0,10 g kálium-hidroxidot vízben oldunk és az oldat térfogatát 450 cm3-re kiegészítjük. A KOH moláris tömege 56 g/mol. Milyen lesz az oldat pH-értéke?
| 2,40
| 10,29
| 11,59
| 12,60
1 pont