KURZUS: Műszaki kémia

MODUL: VI. modul: Gázhalmazállapot

11. lecke: Gázhalmazállapot I. (elméleti alapok)

| A hatodik modul tananyaga a jegyzet 95-110. oldalán található.
A tananyag összefoglaló vázlata
anyagi halmazok szerkezete molekuláris mozgás, transzláció, rotáció, vibráció kinetikus gázelmélet Maxwell - Boltzmann-féle sebességeloszlás ideális gáz moláris térfogat gázok állapotjelzői, térfogat, nyomás, hőmérséklet Boyle és Mariotte Gay Lussac izoterm állapotváltozás izobar állapotváltozás izochor állapotváltozás egyetemes gáztörvény egyetemes gázállandó reális gázok van der Waals-féle állapotegyenlet
Követelmények
Képes legyen
megfogalmazni az anyag molekulamozgásai és halmazállapotai közötti összefüggést; helyesen értelmezni az izobar; izoterm; izochor állapotváltozásokat; mennyiségi- és számítási feladatokban helyesen felhasználni az egyesített gáztörvényt; helyesen alkalmazni az abszolút hőmérsékleti skálát; helyesen értelmezni a normál állapotú gázjellemzőket.
Tevékenység
A tananyag áttanulmányozása után próbáljon válaszolni az ellenőrző feladatokra. Ha valamelyik kérdésre nem sikerült helyesen válaszolnia, akkor a jegyzetben keresse meg a kérdéshez kapcsolódó információt.

| Ellenőrzés
1. Az anyagi halmazokban mit jelent a transzlációs molekuláris mozgás?
| a molekulák haladó mozgása
| a molekulák forgó mozgása
| a molekulák rezgő mozgása
| a molekulák energiaállapotának megváltozása
2. Az anyagi halmazokban mit jelent a rotációs molekuláris mozgás?
| a molekulák haladó mozgása
| a molekulák forgó mozgása
| a molekulák rezgő mozgása
| a molekulák energiaállapotának megváltozása
3. Az anyagi halmazokban mit jelent a vibrációs molekuláris mozgás?
| a molekulák haladó mozgása
| a molekulák forgó mozgása
| a molekulák rezgő mozgása
| a molekulák energiaállapotának megváltozása
4. Melyik állítás nem igaz az alábbiak közül?
| Normál állapotban bármely gáz moláris térfogata 22,41 liter.
| A gázok állapotát az ún. állapotjelzőkkel (nyomás, térfogat, hőmérséklet) jellemezhetjük.
| A Boyle és Mariotte törvény értelmében, ha t = állandó, akkor a gáz térfogatának és nyomásának szorzata is állandó.
| T (K) = t (°C) + 273,16
| p · V=m · R · T
5. Mennyi a normálállapothoz tartozó hőmérséklet és nyomás értéke?
| 0 °C és 101325 Pa
| 20 °C és 1 atm
| 25 °C és 1 Pa
| 273,15 K és 101325 bar
| 0 °C és 101325 atm
6. Gay-Lussac 2. törvénye:
| a gáz térfogata és nyomása közötti összefüggést fogalmazza meg izoterm körülmények között
| a gáz térfogata és hőmérséklete közötti összefüggést fogalmazza meg izobár körülmények között
| az ideális és a reális gázok közötti különbséget fogalmazza meg matematikai egyenlet formájában
| a gáz nyomása és hőmérséklete közötti összefüggést fogalmazza meg izochor körülmények között
| p · V=m · R · T